Mawlid an-Nabi

duimnael|'n Banier met Mawlid-groete in Dar-es-Salaam, Tanzanië
duimnael|Maleisiese Soenni-Moslems tydens 'n Mawlid-optog in die regeringsetel Putrajaya, 2013.
duimnael|Mawlid-optog in Bhadohi, Uttar Pradesh, Indië
duimnael|Mawlid an-Nabi in Koerdistan, Irak

Mawlid an-Nabi (Arabies: مَولِد النَّبِي, mawlidu n-nabiyyi, letterlik: "Geboortedag van die profeet"; soms kort مولد mawlid, mewlid, mewlit, mulud genoem) is 'n Islamitiese herdenking van Mohammed se geboortedag. Soenniete vier dit op die twaalfde dag van Rabi'-oel-Awwal, die derde maand in die Islamitiese kalender, terwyl Sjiiete dit op 17 Rabi'-oel-Awwal herdenk.

In teenstelling met Eid-oel-Adha en Eid-oel-Fiter het die tradisie van Mawlid an-Nabi eers na die dood van Mohammed ontstaan. Die Abbasiede het as eerste in Mohammed se geboorte en kinderdae belanggestel en die Fatimiede het Mohammed se geboorte in die 11de eeu begin vier, om hul afstamming van die profeet te beklemtoon. In die Ottomaanse Ryk is dit in 1588 tot 'n amptelike vakansiedag,  bekend as Mevlid Kandil, verklaar. 

Die herdenking van Mawlid an-Nabi is tot vandag toe 'n twisappel onder Moslems en word nie algemeen aanvaar nie. Van die kritici beskou dit as 'n nabootsing van die Christelike Kersfees. Volgens die Wahhabiete mag net God allen vereer en gevier word. Vervolgens word Mohammed se geboortedag in Saoedi-Arabië nie gevier nie. In ander Islamitiese lande soos Indonesië en Maleisië is dit egter 'n openbare vakansiedag. 

 Datums 
Aangesien maande in die Islamitiese kalender altyd na die maan bereken word, wissel die datum van hierdie dag volgens die Gregoriaanse kalender.

 Soennitiese Islam 
Soenniete herdenk Mawlid an-Nabi op 12 Rabi'-oel-Awwal, die werklike viering begin egter altyd met sonsondergang op die vooraand (omdat 'n dag met sononder begin).

 Jaar in die Islamitiese kalender Datum in die Gregoriaanse kalender 1442  29 Oktober 2020 (Donderdag) 1443  18 Oktober 2021 (Maandag) 1444  8 Oktober 2022 (Saterdag) 1445  27 September 2023 (Woensdag) 1446  15 September 2024 (Sondag) 1447  4 September 2025 (Donderdag) 1448  25 Augustus 2026 (Dinsdag) 1449  14 Augustus 2027 (Saterdag) 1450  3 Augustus 2028 (Donderdag) 1451  24 Julie 2029 (Dinsdag) 1452  13 Julie 2030 (Saterdag) 1453  2 Julie 2031 (Woensdag)

 Sjia-Islam 
Sjiiete herdenk Mawlid an-Nabi op 17 Rabi'-oel-Awwal, die werklike viering begin egter altyd met sonsondergang op die vooraand (omdat 'n dag met sononder begin).

 Jaar in die Islamitiese kalender Datum in die Gregoriaanse kalender 1442  3 November 2020 (Dinsdag) 1443  23 Oktober 2021 (Saterdag) 1444  13 Oktober 2022 (Donderdag) 1445  2 Oktober 2023 (Maandag) 1446  20 September 2024 (Vrydag) 1447  9 September 2025 (Dinsdag) 1448  30 Augustus 2026 (Sondag) 1449  19 Augustus 2027 (Donderdag) 1450  8 Augustus 2028 (Dinsdag) 1451  29 Julie 2029 (Sondag) 1452  18 Julie 2030 (Donderdag) 1453  7 Julie 2031 (Maandag)

 Sien ook 
 Lys van Islamitiese feeste en herdenkings
 Kersfees, Christelike eweknie

 Verwysings 

 Verdere leesstof 




 Eksterne skakels 



Kategorie:Islamitiese feeste en herdenkings
Kategorie:Arabiese woorde